Alfonsas Ambrazas

Alfonsas Ambrazas (1956 m. birželio 5 d. Vilniuje – 2025 m. spalio 27 d.)Anapilin iškeliavo fizikas, verslininkas, nenuilstantis FiDi rėmėjas Alfonsas Ambrazas. Alfa. 2025-10-29. Nuoroda tikrinta 2025-10-30. – Lietuvos ir Vilniaus miesto politikas.

 Biografija 
Motina – pradinių klasių mokytoja, tėvas – statybininkas. Tėvas buvo ištremtas į Komijos ATSR ir grįžti į Joniškį neteko teisės. 1974 m. su pagyrimu baigė Vilniaus 23-ąją vidurinę mokyklą. 1979 m. baigė Vilniaus universiteto Fizikos fakultetą ir įgyjo fiziko-dėstytojo specialybę. 1977 m. pradėjo dirbti Lietuvos mokslų akademijos Puslaidininkių fizikos institute. 1980–1981 m. stažavosi Maskvos fizikos institute, Nobelio premijos laureato Aleksandro Prochorovo laboratorijoje. Atsisakęs mokslinio darbo Maskvoje, grįžo į Lietuvą ir pradėjo dirbti Lietuvos Finansų ministerijos Informaciniame skaičiavimo centre inžinieriaus, grupės vadovo, direktoriaus pavaduotojo pareigose. 

1987 m. konkurso būdu buvo išrinktas Vilniaus miesto Jaunimo mokslinės-techninės kūrybos centro „Viltis“ direktoriumi. UAB „Viltis“ buvo viena iš Lietuvos Vertybinių popierių biržos steigėjų ir akcininkų, buvo veikusios FMĮ „Vilčių makleris“ steigėja ir savininkė. Nuo 1995 m. dirbo UAB „Gairė“ direktoriaus pareigose. Įmonė užsiima viešojo maitinimo paslaugomis, yra Lietuvos viešbučių ir restoranų asociacijos narė, aktyviai dalyvavo Vilniaus m. kultūriniuose renginiuose, įvairiose parodose, mugėse, konkursuose. 1999 m. įstojo į Lietuvos liberalų sąjungą. Buvo LiCS Vilniaus m. Senamiesčio skyriaus pirmininkas. 2004 m. Respublikos Prezidento rinkimuose buvo Prezidento Valdo Adamkaus patikėtinis. 

2004 ir 2008 m. dalyvavo Lietuvos respublikos Seimo rinkimuose. 2005 m. Vilniaus universiteto komunikacijos fakulteto Žurnalistikos centre baigė studijas, įgydamas ryšių su visuomene ir spaudos atstovo kvalifikaciją. Nemažai dėmesio skyrė tobulinant profesines žinias finansų srityje: mokėsi finansų maklerio veiklos metodų, buvo susipažinęs su draudimo, pensinių fondų veikla. 2007 m. dalyvavo Vilniaus m. savivaldybės tarybos rinkimuose. Nuo 2007 m. buvo Vilniaus universiteto Fizikos fakulteto Alumni draugijos pirmininkas, o nuo 2009 m. buvo šios draugijos valdybos narys. Nuo studijų laikų dalyvavo organizuojant VU kasmetę tradicinę studentų šventę – „FiDi“. Daug pastangų dėjo, kad Lietuvoje atsirastų karšto oro balionų sportas: UAB „Viltis“ finansavo pirmųjų balionų įsigijimą.

 Šaltiniai 

 Nuorodos 
 Alfonso Ambrazo sūnaus - Tomo Ambrazo nepartinio, savarankiško kandidato 2016 m. Seimo rinkimuose, Žirmūnų apygardoje asmeninė svetainė 

Kategorija:Vilniaus politikai